Diari Oficial de la Generalitat Valenciana


Sumari del DOGV 1076, del 01-06-1989 (1989/814019)

ORDRE de 24 de maig de 1989, de la Conselleria de Treball i Seguretat Social, que regula el permís dels treballadors a fi de materialitzar l'exercici del dret al vot en les eleccions del 15 de juny de 1989.
--------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/05/24/(1)/dof/vci/html**

### Dades del document

Número de DOGV
:   1076

Data del DOGV
:   01-06-1989

Secció del DOGV
:   DISPOSICIONS GENERALS

Número del document
:   1989/814019


Data del document
:   24-05-1989

Organisme emissor
:   Conselleria de Treball i Seguretat Social

Tipus de document
:   Ordre

Ordre de 24 de maig de 1989, de la Conselleria de Treball i Seguretat Social, que regula el permís dels treballadors a fi de materialitzar l'exercici del dret al vot en les eleccions del 15 de juny de 1989.  
Publicat en el Butlletí Oficial de l?Estat de 17 d'abril el Reial Decret 377/1989, de 4 d'abril pel que es convoquen eleccions de Diputats al Parlament Europeu, i també el Reial Decret 378/1989, de 14 d'abril, pel qual es dicten normes complementàries per tal de desenvolupar aquestes eleccions el dijous 15 de juny de 1989, i previ acord amb la Delegació del Govern en la Comunitat Valenciana, cal formular les mesures corresponents pel que fa a l?horari laboral dels treballadors que no tinguen aquest dia com a descans setmanal, per a la qual cosa, i fent ús de les facultats que em confereix el Decret 36/1988, de 21 de març, del Consell de la Generalitat Valenciana, tot seguit es dicten les mesures que regulen unificadament en les distintes províncies les condicions a què han d'ajustar-se els permisos que es concedesquen per exercir el dret de vot en les eleccions convocades.  
Article primer  
Les empreses on presten llurs serveis, durant el dia 15 de juny de 1989, treballadors que tinguen la condició d'electors els concediran permís a fi que puguen participar en les eleccions convocades per a l'esmentat dia, permís que serà retribuït per l'empresa d'acord amb el que estableix l'article 37.3,d) de la Llei 8/80, de 10 de març. No escaurà la concessió de permís si el treballador tingués durant aquest dia el descans setmanal previst en l'article 37 de la norma legal anteriorment citada.  
Article segon  
La concessió del permís a què fa referència l'apartat anterior s'ajustarà a les normes següents:  
a) Treballadors l'horari de treball dels quals no coincidesca amb el d'obertura de les meses electorals o ho faça per un període inferior a dues hores.  
- En aquestos supòsits no tindran dret a permís retribuït.  
b) Treballadors l'horari de treball dels quals coincidesca en dues o més hores i menys de quatre amb l'horari d'obertura de les meses electorals.  
- Tindran permís retribuït de dues hores.  
c) Treballadors l'horari dels quals coincidesca en quatre o més hores i menys de sis amb l'horari d'obertura de les meses electorals.  
- Tindran permís retribuït de tres hores.  
d) Treballadors l'horari dels quals coincidescan en sis o més hores amb l'horari d'obertura de les meses electorals.  
- Tindran un permís retribuït de quatre hores.  
En tots els casos anteriors, quan, per tractar-se de treballadors contractats a temps parcial, realitzaren aquestos una jornada inferior a l?habitual en l'activitat, la duració del permís abans assenyalat es reduirà en proporció a la relació entre la jornada de treball que desenvolupen i la jornada habitual dels treballadors contractats a temps complet en la mateixa empresa.  
Correspondrà a l?empresari la distribució, sobre la base de l?organització del treball, del període en què els treballadors disposen del permís per a acudir a votar.  
Article tercer  
Els treballadors per compte d'altri nomenats presidents o vocals de les meses electorals i els que acrediten llur condició d'interventors, tenen dret durant el dia de la votació a un permís retribuït de jornada completa, si no gaudeixen en aquesta data del descans setmanal, i a una reducció de llur jornada de treball de cinc hores el dia immediatament posterior.  
Així mateix, els que acrediten llur condició d'apoderats, tenen dret a un permís retribuït durant el dia de la votació, sinó gaudeixen en aquesta data del descans setmanal.  
Si algun dels treballadors inclosos en qualsevol dels dos supòsits anterior hagués de treballar en el torn de nit en la data immediatament anterior a la jornada electoral, l?empresa, a petició de l?interessat, haurà de canviar-li el torn, per tal que puga descansar la nit anterior al dia de la votació.  
Article quart  
Les reduccions de jornada com a conseqüència dels permisos desplegats en els anteriors apartats no suposarà minva de la retribució que per tots els conceptes estigueren obtenint els treballadors, i servirà com a justificació adequada, -d'acord tot això anterior amb el que estableix l'article 37.3. d) de l?Estatut dels Treballadors-, la presentació de certificat de vot o, si s'escau, l'acreditació de la mesa electoral corresponent.  
València, 24 de maig de 1989.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI